Sursele GSP susțin că Săpunaru are mari probleme, deși a încheiat meciul pe teren. Fundașul Astre ar avea cinci dinți rupți!

Primul care a fost înlocuit a fost Dragoș Grigore, care a suferit o fractură de piramidă nazală, iar Chipciu a ieșit și el în ultimele minute ale primei reprize și are probabil o ruptură musculară.

"Suprafața a pus în pericol integritatea jucătorilor. E incredibil ce s-a întâmplat aici. Gazdele știu ce e aici și au transformat fotbalul într-un joc de kick-boxing. Avem o fractură de piramidă nazală, avem o comoție cerebrală, o ruptură. Dacă ăsta e fotbal...

După meci am fost mulțumiți că suntem vii, că am supraviețuit. Nu e posibil așa ceva", a spus Andrei Vochin, oficial FRF, la Dolce Sport.

Fostul medic al naționalei, Pompiliu Popescu, a acuzat faptul că staff-ul medical actual nu a intervenit corect în cazul lui Dragoș Grigore, care ar fi trebui scos de pe teren mai devreme.

"Grigore ar fi trebuit înlocuit imediat după lovitură. E impardonabil să nu-i poți opri sângerarea. Cu siguranță are o fractură de piramidă nazală. A fost evident că a suferit și o comoție fiindcă s-a văzut la modul în care a intervenit la faza dinaintea schimbării, era dezorientat", a afirmat Pompiliu Popescu.